kardosdrur/scandi-wiki huggingface dataset:
Konceptalbum

Konceptalbum er en betegnelse for en musikalsk udgivelse, hvor sangene og musikken er knyttet sammen tematisk eller med en gennemgående historie. Den amerikanske jazzsangerinde Lee Wileys udgivelser i 1930’erne, hvor hver plade var tilegnet en bestemt komponists værker (f.eks. George Gershwin og Cole Porter), er således konceptalbums. Frank Sinatras plader fra 1950’erne, hvor hver plade slog en bestemt stemning an – f.eks. In the Wee Small Hours (1955), som skildrer ensomhed og forladthed – er også konceptalbums. Blandt mange eksempler op til midten af 1960’erne kan nævnes Marty Robbins: Gunfighter Ballads and Trail Songs (1959) eller The Beach Boys: Little Deuce Coupe (1963) og Pet Sounds (1966), hvor temaet er henholdsvis biler og teenage-tiden. 

Konceptalbummet som tema slog for alvor igennem med udgivelsen af The Beatles: Sgt. Pepper's Lonely Hearts Club Band (1967) og The Whos Tommy (1969). Strengt taget er Sgt.Pepper ikke et konceptalbum. Idéen var at lave en plade, hvor en fiktiv gruppe udførte alle sangene, og derfor indledes pladen med en introduktion af gruppen. Mange af sangene er dog tydeligvis skrevet uden tanke for at indgå i dette koncept. Til gengæld er der ingen diskussion om, at Tommy er en konceptalbum, og en af alle tiders mest kendte, idet den blev overført til både teater og film. Sangene var her knyttet sammen i en historie om en dreng, der bliver blind, døv og stum ved at overvære et mord. Tommy blev lanceret som en såkaldt rockopera, dvs. en musikalsk rockproduktion, der ligner en musical eller en opera – i Tommy blev de fleste sange udført af historiens karakterer.

Progressiv rock havde sin storhedsperiode i 1970’erne og dermed også konceptalbummet, hvis format passer perfekt til denne musikform, der ynder lange musikforløb og dybsindige fortællinger. I denne periode udkom nogle af de mest interessante konceptalbums som The Rise and Fall of Ziggy Stardust and the Spiders from Mars (David Bowie, 1972) Dark Side of the Moon (Pink Floyd, 1973), A Passion Play (Jethro Tull, (1973), Tales from Topographic Oceans (Yes, 1973), The Lamb Lies Down on Broadway (Genesis, 1974) og The Wall (Pink Floyd, 1979). Siden 1970’erne har konceptalbummet ikke været så prominent, dog med enkelte store og succesfulde lyspunkter, som Purple Rain Prince, 1984), "Music From The Elder KISS, OK Computer (Radiohead, 1997) og American Idiot (Green Day, 2004). Dream Theater indspillede også konceptalbummet Metropolis Pt. 2 i 1999. Blandt nyere udgivelser kan nævnes A Weekend in the City (Bloc Party, 2007), som handler om moderne liv i London.
Gert Frank

Gert Frank (født 15. marts 1956, død 19. januar 2019) var en dansk cykelrytter, som især havde succes i seksdagesløb. Han var med sammen med Verner Blaudzun, Jørgen Emil Hansen og Jørn Lund på det danske 100 km hold, som vandt bronze ved OL i Montreal 1976.

Frank vandt blandt andet følgende seks-dages løb:
 1979: Seks-dages i København (med René Pijnen)
 1979: Seks-dages i Herning
 1981: Seks-dages i Dortmund
 1981: Seks-dages i Münster
 1981: Seks-dages i Gent (med Patrick Sercu)
 1981: Seks-dages i Herning
 1982: Seks-dages i Madrid
 1983: Seks-dages i København (med Patrick Sercu)
 1983: Seks-dages i Herning
 1984: Seks-dages i München
 1984: Seks-dages i Paris
 1984: Seks-dages i Stuttgart
 1984: Seks-dages i Gent (med Hans-Henrik Ørsted)
 1985: Seks-dages i København (med Hans-Henrik Ørsted)

Referencer

Eksterne kilder, links og henvisninger 
 
 

Mandlige cykelryttere fra Danmark
Olympiske bronzemedaljevindere fra Danmark
Medaljevindere ved sommer-OL 1976
Deltagere for Danmark ved sommer-OL 1976
Cykelryttere ved sommer-OL 1976
Vindere af Københavns seksdagesløb
Frank Høj

Frank Høj (født 4. januar 1973) er en tidligere dansk professionel cykelrytter.

Blandt karrierens bedste resultater var 6. pladsen i landevejsløbet ved Sommer-OL 2000 i Sydney samt 8. pladsen ved Sommer-OL 2004 i Athen.

Han har siden 1995 kørt for en række professionelle hold, og har blandt andet deltaget i både Giro d'Italia, Tour de France og Vuelta a Espana. Han stoppede som aktiv i 2010.

Høj indrømmede i 2015 at have taget doping i sin tidlige karriere. Han indrømmede at have taget Epo.

Kilder

Eksterne henvisninger 

 

Mandlige cykelryttere fra Danmark
Dopingsager med cykelryttere fra Danmark
Dopingsager i cykelsport
Spelling bee

En spelling bee er en slags stavekonkurrence, som er udbredt i USA og en række andre engelsktalende lande.

Konkurrencen foregår således, at konkurrencelederen læser et ord op, som deltageren (mundtligt) skal stave. Hvis deltageren staver forkert, går han/hun ud af konkurrencen. Den sidste deltager, der er tilbage, vinder.

Den bedst kendte spelling bee er Scripps National Spelling Bee, hvor vinderen i 2006 blev den 13-årige Katharine "Kerry" Close, som i tyvende runde stavede til "Ursprache". Inden da havde hun (efter første runde, som var skriftlig og med 25 ord) stavet til "gobemouche", "Galilean", "chiragra", "Bildungsroman", "terrene", "cucullate", "synusia", "towhee", "Shedu", "hukilau", "clinamen", "recrementitious", "psittacism", "aubade", "kanone", "izzat", "tmesis" og "kundalini".

Etymologien bag "bee" (her i betydningen "møde") er uklar.

Se også 
 Spell It - dansk dokumentarfilm fra 2016

Sprog
Konkurrencer
Under fuld bedøvelse

Under fuld bedøvelse er en kriminalroman fra 2005 skrevet af Gretelise Holm.

Bogen følger journalisten Karin Sommer, som forfatteren har brugt i flere af sine tidligere romaner.

Nogen vil betale fire millioner kroner for at få dræbt Karin Sommer, og selv den hårdkogte lejemorder undrer sig over, hvordan en midaldrende, ukendt provinsjournalists død kan være så meget værd.

Flere må lade livet, da lejemorderen for alvor tager fat.

Bøger af Gretelise Holm
Litteratur i 2005
Krimier
Smuglerne (tv-serie)

Smuglerne er en dansk tv-serie i 6 dele filmet i sort-hvid og sendt første gang på tv i 1970-1971.
 Manuskript Leif Panduro og Bent Christensen.
 Instruktion Søren Melson.
 Musik: Hans-Erik Philip (jazz) og Igor Stravinskij ("Le sacre du printemps").

Serien handler om en dansk journalist, der pludselig kommer på sporet af et gangsteropgør i København.

Medvirkende 
Blandt de mange medvirkende i serien kan nævnes:

Otto Brandenburg
Klaus Pagh
Erik Wedersøe
Bjørn Puggaard-Müller
Ernst Meyer
Jørgen Buckhøj
Keld Markuslund
Holger Munk
Alf Lassen
Inger Rauf
Poul Thomsen
Ann-Mari Max Hansen
Peter Ronild
Jørgen Kiil
Børge Møller Grimstrup
Valsø Holm
Peter Steen
Kirsten Walther
Willy Rathnov
Lillian Tillegreen
Preben Harris
Poul Glargaard
Preben Ravn
Emil Hass Christensen
Hugo Herrestrup
Poul Müller
Ole Wisborg
Ingolf David
John Wittig
Holger Perfort
Troels Munk
John Larsen

Eksterne henvisninger 
 Smuglerne på DR Bonanza
 

DR-serier
Krimiserier fra Danmark
Danske tv-serier fra 1970'erne
Bonanza
Jess Ingerslev

Jess Ingerslev (født Jess Ingerslev-Jensen den 7. august 1947 i Aalborg, død 13. oktober 2014 i København) var en dansk skuespiller.

Jess Ingerslev var uddannet fra Odense Teater i 1973 og fik roller på dette teater. Siden blev han også tilknyttet Allé Scenen, Aarhus Teater, Bellevue Teatret, Østre Gasværk Teater, Betty Nansen Teatret, Privat Teatret samt Amager Scenen. Herudover optrådte Jess Ingerslev i en lang række revyer, herunder Cirkusrevyen og Hjørring Revyen.

På scenen optrådte han i Skal vi danse, Genboerne, Der var engang, En skærsommernatsdrøm, Skaf mig en tenor, Succes, A Clockwork Orange, Styrmand Karlsens flammer, Peer Gynt, Some Like it Hot og Livsens ondskab.

Han blev for alvor kendt som medlem af den musikalske trio Klyderne, hvor han i en årrække optrådte både på scenen og i tv sammen med Jesper Klein, Tom McEwan og – ind imellem – Lykke Nielsen.

Han var i mange år gift med skuespillerinden Inger Hovman; de fik døtrene Marie og Persille Ingerslev.

I tv medvirkede Ingerslev bl.a. i serierne En by i provinsen, Strandvaskeren, Flemming og Berit, Nu Er Det Ikke Sjovt Længere (børnetime), Ude på noget (børnetime) og Gufol Mysteriet (tv-julekalender).

Han lagde tillige stemme til en række tegnefilm.

Jess Ingerslev udsendte 2. juni 2008 soloalbummet Vokseværk.

Han var i de seneste år mere kendt for sin rolle som Onkel Anders i Far til fire-filmene fra 2000'erne.

Jess Ingerslev døde mandag den 13. oktober 2014 efter længere tids kræftsygdom.

Udvalgt filmografi 
 Kassen stemmer – 1976
 Terror – 1977
 Strandvaskeren (tv-serie) - 1978
 Hør, var der ikke en som lo? – 1978
 Danmark er lukket – 1980
 Lille Virgil og Orla Frøsnapper − 1980
 Olsen-bandens flugt over plankeværket – 1981
 Nu er det ikke sjovt længere − 1982
 De uanstændige – 1983
 Rainfox – 1984
 Walter og Carlo - op på fars hat – 1985
 Omsen og Momsen − 1987
 Far til fire - gi'r aldrig op – 2005
 Far til fire - i stor stil – 2006
 Far til fire - på hjemmebane – 2008
 Far til fire - på japansk – 2010
 Far til fire - til søs – 2012

Referencer

Eksterne henvisninger 
 
 

Skuespillere fra Danmark
Personer i Kraks Blå Bog (afdøde)
Personer fra Aalborg
Modtagere af Ole Haslunds Kunstnerfonds legat
Personer døde af kræft
Susanne Jagd

Susanne Jagd (født 28. september 1943) er en dansk skuespillerinde.

Debut 1967 på Comediehuset. Senere tilknyttet Gladsaxe Teater, ABC Teatret, Boldhus Teatret, Folketeatret, Aalborg Teater og Røde Kro Teater.

Blandt de teater-stykker hun har medvirket i kan nævnes Den grønne elevator, Nattergalen, Peer Gynt, Åh, sikken dejlig krig, Can-can og Mordskab.

Hun har også optrådt i en række revyer og har indspillet flere plader med håndværker- og visesange.

I begyndelsen af 1990'erne etablerede hun sammen med sin mand sit eget familie- og børneteater.

I tv har hun bl.a. medvirket i serierne Huset på Christianshavn, Aladdin eller den forunderlige lampe, En by i provinsen og Strandvaskeren.

Film i uddrag:

 Smukke Arne og Rosa – 1967
 Min søsters børn vælter byen – 1968
 Det kære legetøj – 1968
 Tænk på et tal – 1969
 Mazurka på sengekanten – 1970
 Tandlæge på sengekanten – 1971
 Motorvej på sengekanten – 1972
 Rektor på sengekanten – 1973
 Blind makker – 1976
 Her i nærheden – 2000

Eksterne henvisninger 
 

Skuespillere fra Danmark
Et hjerte til Maria

Et hjerte til Maria er en roman fra 1989 skrevet af Gretelise Holm.

Den 14-årige Maria venter på en hjertetransplantation, og gennem dagbogsbreve til sin lillesøster, skriver hun om sine tanker, hvis hun dør, samt oplevelser med og kærligheden til vennen Markus, hvor Markus og hun forelsker sig

Bøger af Gretelise Holm
Litteratur i 1989
Charles Gordon Maynard

Charles Gordon Maynard var opfinderen af vingummien. Hans opdagelse blev gjort i London i 1909. Charles' far ejede en slikbutik og var nær ved at fyre sønnen, da han hørte om vingummierne, idet han var stærkt troende metodist. Charles overbeviste dog sin far om, at opskriften på det nye slik ikke indeholdt vin.

Kilder 

Tjek fødsels- og dødsår
Gummiagtigt slik
Erhvervsfolk fra Storbritannien
Opfindere fra Storbritannien
Brogar-ringen

Brogar-ringen eller Brodgar-ringen () findes på Mainland, Orkney, Storbritannien. Oprindelig bestod ringen af 60 sten sat i en cirkel med diameter 107 meter. I dag er mange af stenene beskadiget. Den oprindelige anvendelse menes at have været astronomisk observation. Stensætningen dateres til ca. 3500 f.Kr.

Forhistoriske formodede astronomiske observatorier
Stenalderstensætninger i Storbritannien
Løvklit

Løvklit er betegnelsen for en sameksistens mellem skov- og klitlandskab. Kendetegnende for en løvklit er, at træerne er lave og vokser tæt samt, at disse typisk vokser på østsiden af klitten eller i lavningerne. Kærgård og Blåbjerg Klitplantager ved Henne i Vestjylland er de største løvklitområder i Danmark.

Litteraturhenvisninger 
 Wind, Peter & Jonas Lawesson "Løvklitter i Danmark", Naturens Verden, nr. 1/2000, vol. 83, side 12-23.

Eksterne links 
 Vandretursfolder fra Skov- og Naturstyrelsens om Blåbjerg Klitplantage

Klit
Bulk

Bulk henviser til forskellige artikler:

Godstransport 
Bulkgods – er gods som transporteres upakket (kul, korn, malm etc.)
Bulkterminal – et område, der bruges til opbevaring og omlastning af bulkgods.
Bulk carrier – et fartøj til transport af bulkgods

Personer 
Mike Waters – engelsk fribryder som opererer under navnet Bulk
Æ Synnejysk Forening

Æ Synnejysk Forening er en forening der ønsker at bevare sønderjysk dialekt og kultur. Foreningen blev grundlagt af Erik Haase og Peter Asmussen den 27. januar 2000 på Agerskov Kro. Ideen til foreningen opstod i Sønderjyske Allgemeine på Christiansborg i 1998, som er en forening for nuværende og tidligere sønderjyske folketingsmedlemmer og ansatte.

Ved udgangen af 2000 havde foreningen 454 medlemmer, i 2008 2200 medlemmer, i 2010 1800 medlemmer. Foreningen er kendt for at afvikle gudstjenester på sønderjysk den 1. søndag i advent samt udgive børnebøger på sproget. Foreningen har bidraget til aktiviteter afholdt af DR i forbindelse med 100-året for genforeningen.

Litteratur 
Foreningen har udgivet to bøger og én cd:

 2002 – Min føøst tusind oe å synnejysk – oversat af Elin Fredsted.
 2005 – Synnejysk Historie – skrevet af Jørn Buch.
 2006 – Synnejysk Historie å 11 slaus synnejysk (CD) – skrevet af Jørn Buch.

Referencer

Eksterne henvisninger 
Æ Synnejysk Forenings hjemmeside

Dialektforeninger fra Danmark
Jysk (folkemål)
Kulturelle institutioner i Sønderjylland (i Danmark)
Etableret i 2000
Bubber (Dolph & Wulff)

Bubber er en person fra DR2-programmet Wulffmorgenthaler. Bubber er skolefotografen Bents udviklingshæmmede assistent. Bubber har altid en stor trang til at gokke hvor som helst. Han optræder også nogle gange i Dolph og Wulff, denne gang hos sin fætter Bimmer.

Bent siger ofte at Bubber er retarderet og at "hans hjerne ikke fungerer rigtigt", til trods for at Bent ofte fremstår lige så uintelligent.

Bubber spilles af Peder Pedersen, som også er kendt som den ene del af Gramsespektrum-duoen.

Dolph og Wulff
Aura (flertydig)

Aura kan henføre til flere ting:
 Aura – i teosofien et felt der omgiver kroppen.
 Aura – nogle symptomer der forekommer kort før et anfald af klassisk migræne.
 Aura (sangerinde) – dansk sangerinde.
 Aura å (aurajoki) – et vandløb der løber gennem byen Åbo i Finland.
 Aura (Miles Davis) – konceptalbum med trompetisten Miles Davis
 Aura (Norge) – flod i Møre og Romsdal fylke, Norge
Robert F. Kennedy

Robert Francis "Bobby" Kennedy (født 20. november 1925, død 6. juni 1968), også kaldt RFK, var en amerikansk jurist, politiker, senator og præsidentkandidat. Han var en del af den magtfulde Kennedy-familie, lillebror til den tidligere amerikanske præsident, John F. Kennedy og storebror til senator Edward Kennedy. Under John F. Kennedys periode som præsident blev han udnævnt af sin bror til justitsminister. Som en af præsidentens mest betroede rådgivere arbejdede Robert Kennedy tæt sammen med sin bror under invasionen i Svinebugten og den efterfølgende cubanske missilkrise. Han blev myrdet i Los Angeles den 6. juni 1968.

Opvækst 
Robert F. Kennedy blev født den 20. november 1925 i byen Brookline i Massachusetts, som det syvende barn af Joseph P. Kennedy, Sr. og Rose Fitzgerald. Som dreng flyttede han med familien til England, hvor faren havde fået job som ambassadør. Familien flyttede dog tilbage til USA i forbindelse med udbruddet af 2. verdenskrig. 

I 1943 blev Kennedy indkaldt til USA's forsvar, men nåede dog ikke at blive indlemmet i den igangværende verdenskrig. Efter endt militærtjeneste blev han optaget på det ansete Harvard University, og blev senere, i 1951 færdiguddannet som jurist fra University of Virginia i byen Charlottesville.

Politisk karriere 
Robert Kennedy spillede en vigtig rolle i broren John F. Kennedys succesfulde præsidentkampagne i 1960, og blev efterfølgende udpeget som justitsminister. Han fungerede både før og efter valget som en af præsidentens vigtigste rådgivere. Trods brorens relativt korte præsidentperiode nåede Robert at spille ind i mange af de vigtige sager præsidenten var involveret i.

Den 22. november 1963 blev John F. Kennedy myrdet i Dallas, Texas, en begivenhed der tog hårdt på Robert Kennedy, der blev beskrevet som en helt forandret mand efter brorens død. Han fortsatte dog som justitsminister under den næste præsident, Lyndon B. Johnson, der dog ikke havde samme tillid til Kennedy som forgængeren. I 1965 blev han valgt til USA's senat for staten New York.

I 1968 deltog Kennedy i de demokratiske primærvalg, og lå til klart at vinde kandidaturet, da han den 4. juni kunne lade sig hylde som vinder af primærvalget i Californien.

Død 

Efter sin sejr i det californiske primærvalg holdt Kennedy tale for sine tilhængere på et hotel i statens største by Los Angeles. På vej ud af hotellet blev Kennedy skudt fire gange på nært hold af den palæstinensiske indvandrer Sirhan Sirhan. Han døde af sine kvæstelser 26 timer senere.

Se også 
 Myrdede amerikanske politikere

Referencer

Eksterne henvisninger 
 
 Robert Kennedys mindeside

Medlemmer af Senatet i USA
Justitsministre fra USA
Personer dræbt i attentat
Amerikanere i 1900-tallet
Henri-Georges Clouzot

Henri-Georges Clouzot (født 20. november 1907, død 12. januar 1977) var en fransk filminstruktør, manuskriptforfatter og filmproducer. Kendt for blandt andre filmene Les Diaboliques og Le Corbeau.

Filmografi (instruktør) 
 L'assassin habite au 21 (1942)
 Ravnen (Le Corbeau, 1943)
 Hvem myrdede Brignon? (Quai des orfèvres, 1947)
 Pigen Manon (Manon, 1948)
 Miquette et sa mère 1949
 Retour à la vie 1949
 Frygtens pris (Le Salaire de la Peur, 1952)
 Rædslernes hus (Les Diaboliques, 1954)
 Mysteriet Picasso (Le Mystère Picasso, 1956)
 Det uhyggelige hus (Les Espions, 1957)
 Sandheden (La Vérité, 1960)
 Grands chefs d'orchestre 1966
 Fanget af en erotiker (La Prisonnière, 1968)
 Messa da Requiem (1969)

Eksterne henvisninger 
 

Filminstruktører fra Frankrig
Filmproducere fra Frankrig
Manuskriptforfattere fra Frankrig
Jean-Pierre Melville

Jean-Pierre Melville, pseudonym for Jean-Pierre Grumbach, (født 20. oktober 1917, død 2. august 1973) var en fransk filminstruktør.

Melville er bl.a. kendt for gangsterfilmen Le Cercle Rouge (1970), som har inspireret instruktører som Quentin Tarantino, John Woo og Jim Jarmusch.

Filmografi 
 24 heures de la vie d'un clown (1946)
 Le silence de la mer (1947)
 Les enfants terribles (1950)
 Quand tu liras cette lettre (1953)
 Bob le flambeur (1955)
 Deux hommes dans Manhattan (1959)
 Léon Morin, Prêtre (1961)
 Døden giver ikke kredit (Le Doulos, 1962)
 L'aine de Fercahux (1963)
 Storgangsterns sidste kup (Le Deuxième souffle, 1966)
 Le Samouraï (1967)
 En hær af skygger (L'Armée des ombres, 1969)
 Le Cercle rouge (1970)
 Un flic (1972)

Referencer

Ekstern henvisning 
 

Filminstruktører fra Frankrig
Personer fra Paris
Gytje

Gytje er et sediment (tidligere også kaldet dynd), afsat i søer eller på havbunden. Materialet består af både omsat, organisk materiale og uorganisk (ler, silt, finsand, skaller af kiselalger eller kalkskaller). Den mest karakteristiske gytje er dannet ved bundlevende dyrs aktivitet i det nedskyllede materiale. Ved dannelsen sammenblandes varierende mængder uorganisk materiale med det organiske, og ved undersøgelse finder man et mindre glødetab og vandindhold, end det er almindeligt for tørv.

Gytje har ofte en grågrøn farve, og sammenblandingen af finkornet, organisk materiale med uorganiske partikler gør, at gytjen ofte har en "gæragtig" konsistens.

Litteratur

Se også 
 Lavmose
 Slam
 Plastisk ler
 Skov- og Naturstyrelsens fotografi af gytje i en tørvejord ved Ribe

Geologisk aflejring
Sedimentære bjergarter
Det romerske Senat

Senatet (latin: Senatus) var en rådgivende forsamling af stor betydning for både Den romerske Republik og Det romerske Kejserrige. Ordet senat ældsteråd.
er afledt af det latinske ord senex ("gammel mand" eller "ældste").

Grundlæggelse 
Senatet blev efter traditionen grundlagt af Romulus, Roms mytiske grundlægger, som en rådgivende forsamling af 100 familieoverhoveder, kaldet patres ("fædre"), hvorfra begrebet patricier blev afledt. Omkring republikkens begyndelse skulle Lucius Junius Brutus have øget antallet af senatorer til 300; de blev kaldt conscripti ("hvervede mænd"), fordi Brutus havde hvervet dem. Derfor tiltaltes senatets medlemmer Patres et Consripti, efterhånden forkortet til Patres Conscripti ("hvervede fædre").

Indflydelse 
Den romerske befolkning var inddelt i to klasser: Senatet og det romerske folk (som det ses af den berømte forkortelse SPQR). Det romerske folk bestod af alle romerske borgere, som ikke var medlemmer af Senatet: plebejere og proletarer. Indenrigsanliggender bestemtes af det romerske folk ved forskellige rådsforsamlinger. Senatet var ikke en lovgivende forsamling; et senatus consultum var kun en vejledning i retspraksis, ikke en lov i sig selv. Den egentlige lovgivningsmagt lå hos folkets rådsforsamlinger, som handlede efter Senatets anbefalinger og også valgte byens magistrat.

I republikkens sene periode ændredes den romerske kultur. Men Senatet bevarede en væsentlig indflydelse (auctoritas) på romersk politik. Som Roms repræsentant var det den officielle myndighed, som sendte og modtog ambassadører på byens vegne, som udpegede embedsmænd som provinsguvernører til at styre offentlige landområder, som førte krige, og som bevilgede offentlige midler. Senatet havde også forret til at udnævne de ledende embedsmænd, consulerne, og til at nominere en diktator i nødssituationer.

Se også 
 Romerriget
 Senat

Senat
Parlamenter
Nicki Sørensen

Nicki Sørensen (født 14. maj 1975 i Hillerød) er en tidligere professionel dansk cykelrytter. Han kørte for  siden holdet blev oprettet i 2001.

Han har i karrierens løb deltaget både i Sommer-OL 2000,Sommer-OL 2004, Sommer-OL 2008, Giro d'Italia, Tour de France og Vuelta a España.

Det er derudover blevet til fire danske mesterskaber i linjeløb i 2003, 2008, 2010 og igen i 2011.

I 2005 vandt han en etape i Vuelta a España efter et hårdt arbejde.

Torsdag den 16. juli 2009 vandt Nicki Sørensen sin største bedrift, nemlig en sejr i Tour de France på . Først kørte han alene op til en udbrydergruppe på 6 ryttere. Da der manglede 22 km af etapen rykkede Sørensen fri og det var kun franskmanden Sylvain Calzati der kunne følge danskeren. De 2 kørte alene i 17 km indtil de var ved at blive indhentet af forfølgerne. Da forspringet var under 10 sekunder og der manglede 5 km rykkede Nicki endnu engang. Denne gang kunne Calzati ikke følge med, og Nicki Sørensen kørte alene over målstregen 47 sekunder foran resten af udbrydergruppen.

Akkurat som på 12. etape af Tour de France 2009, stak Sørensen af fra udbryderne, og vandt en etape – denne gang var det 2. etape af Post Danmark Rundt 2009, som blev kørt den 30. juli 2009, og han overtog dermed førertrøjen, fra sin holdkammerat Matti Breschel. Det blev dermed hans første sejr nogensinde, i et Danmark-rundt cykelløb.

Den 22. juni 2015 indrømmede han at have brugt doping i sin professionelle karriere.

Han er oprindeligt fra Hillerød, men bor nu i den italienske by Lucca med sin kone Helle og to piger, Mia og Ida.

Referencer

Eksterne henvisninger 

Mandlige cykelryttere fra Danmark
Personer fra Hillerød
Dopingsager med cykelryttere fra Danmark
Sportsdirektører fra Danmark
Peter Meinert

Peter Meinert Nielsen (født 24. maj 1966) er tidligere professionel dansk cykelrytter, der var stærkest som temporytter. Han har aldrig opnået de helt store resultater pga. sin funktion som hjælperytter på sine hold, men han er dog endt på podiet to gange i Post Danmark Rundt. I 1997, hvor han blev samlet nr. 2, og i 1998, hvor han endte på tredjepladsen.

Hans bedste resultat i Grand Tours er en samlet 20. plads i Vuelta a Espana 1996.

Han stoppede sin aktive karriere i 2000 pga. sygdom, og fortsatte derefter som assisterende sportsdirektør på det danske hold Team Fakta, hvor han hidtil havde haft en form for kaptajnrolle.

Tour de France 
Han har gennemført Tour de France to gange. I 1997 blev han samlet nr. 49 og i 1998 blev han nr. 45. Han har deltaget yderligere tre gange i Tour de France, hvor han har måtte udgå undervejs:
 1992, udgik på 13. etape.
 1994, udgik på 12. etape.
 1999, udgået.

Eksterne henvisninger 
 

Mandlige cykelryttere fra Danmark